166. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΥ ΕΡΓ ΑΣΙΑΣ Αριθ.31103 της 27 Μαΐου/11 Ιουν. 1986 (ΦΕΚ Β΄ 399) Παροχή κινήτρων για τη διευκόλυνση γεωγραφικής κινητικότητας ατόμων ειδικών κατηγοριών για την εξεύρεση εργασίας. Στα άτομα που μετακινούνται από περιοχές που ανήκουν στην τοπική αρμοδιότητα της Περιφερειακής Δ/νσης του ΟΑΕΔ Ανατολικής Μακεδονίας Θράκης προς τις περιοχές Ηπείρου, Θεσσαλίας, Στερεάς Ελλάδας και Πελοποννήσου πλην Λεκανοπεδίου Αττικής (εξαιρούμενου του Δήμου Λαυρίου) με σκοπό τη μόνιμη απασχόλησή τους, καταβάλλεται ποσό μέχρι 200.000 δρχ., ανάλογα με τα οικογενειακά τους βάρη, για έξοδα μετεγκατάστασης. Απαραίτητη προϋπόθεση για την καταβολή του ποσού αυτού είναι η απασχόληση του μετακινούμενου ατόμου σε νέα ή διατηρούμενη θέση εργασίας σε επιχείρηση μη δημόσιου τομέα, η οποία θέση έχει υπαχθεί σε πρόγραμμα επιχορήγησης εργοδοτών από τον ΟΑΕΔ. Οι λεπτομέρειες ως προς τις προϋποθέσεις, τη διαδικασία και τον τρόπο χορήγησης των ανωτέρω κινήτρων θα καθορισθούν με απόφαση του Δ.Σ. του ΟΑΕΔ. Ο ΟΑΕΔ θα υποβάλλει κάθε τρεις μήνες στο Υπουργείο Εθνικής Οικονομίας και στο Υπουργείο Εργασίας, στοιχεία της γενομένης δαπάνης εργατικού δυναμικού σε εφαρμογή της παρούσας απόφασης. 